cyanic-selkie/wikianc huggingface dataset:
Pandaigdigang Pamantayang Bilang ng mga Publikasyong Seryal
Ang Pandaigdigang Pamantayang Bilang ng mga Publikasyong Seryal o ISSN ay isang walong-tambilang na numerong seryal na ginagamit bilang natatanging tagatukoy sa isang publikasyong seryal tulad ng magasin. Ang ISSN ay lalong nakakatulong sa pagkilala sa pagitan ng mga seryal na may parehong pamagat. Ang mga ISSN ay ginagamit sa pagbili, pagkakatalogo, mga pagpapahiram sa pagitan ng mga aklatan, at iba pang mga kasanayan na may kaugnayan sa panitikang seryal.
Ang sistemang ISSN ay unang binalangkas bilang isang pandaigdigang pamantayan ng Organisasyong Pandaigdig para sa Pagsasapamantayan (ISO) noong taong 1971 at inilathala bilang ISO 3297 noong 1975. Ang subcommittee ng ISO na TC 46/SC 9 ay inaatasan na panatilihin ang pamantayan.
Kapag ang isang seryal na may kaparehong nilalaman ay nailathala sa mahigit sa isang uri ng media, ibang ISSN ang nakatalaga sa bawat uri ng media. Isang halimbawa nito ay ang paglathala ng maraming seryal sa bersyong nakalimbag at elektronikong media. Ang sistemang ISSN ay tumutukoy sa mga uri na ito bilang print ISSN (p-ISSN) at electronic ISSN (elektronikong ISSN o e-ISSN). Dahil dito, gaya ng tinukoy sa ISO 3297:2007, ang bawat seryal sa sistemang ISSN ay nakatalaga ng linking ISSN (nag-uugnay na ISSN o ISSN-L) na karaniwan ay kapareho ng ISSN na itinalaga sa seryal sa una nitong nailathala na midyum, na nag-uugnay sa lahat ng ISSN na nakatalaga sa seryal sa bawat midyum.
Bahay opera
right|thumb|280x280px| [[Teatro di San Carlo sa Napoles, ang pinakamatandang gumaganang bahay opera sa mundo.]] Ang bahay opera ay isang gusali pangteatro na ginagamit para sa mga pagtatanghal ng opera. Karaniwan itong may kasamang entablado, isang hukay ng orkestra, upuan ng mga manonood, at mga pasilidad sa backstage para sa mga kasuotan at set ng gusali.
Bagaman ang ilang mga lugar ay partikular na itinayo para sa mga opera, ang iba pang mga bahay opera ay bahagi ng mas malalaking sentro ng sining-pagganap. Sa katunayan, ang terminong bahay opera ay kadalasang ginagamit bilang isang termino ng prestihiyo para sa anumang malalaking sentro ng sining.
Sa isang tradisyonal na bahay opera, ang auditorium ay hugis-U, na ang haba ng mga gilid ay tumutukoy sa kapasidad ng madla. Sa paligid nito ay mga patong ng balkonahe, at kadalasan, mas malapit sa entablado, ay mga kahon (maliit na hinating seksiyon ng balkonahe).
Mga sanggunian
Mga tala
Arisa Kunugi
Si Arisa Kunugi (ipinanganak noong Abril 28, 1998 ) ay isang modelo sa bansang Hapon. Siya ay kaanib sa Lexington Co., Ltd.
Sosyo-liberalismo
Ang sosyo-liberalismo ay ang paniniwala na ang liberalismo ay dapat kasapi ang katarungang panlipunan.
Ramesses V
Si Usermare Sekhepenre Ramesses V (na isinusulat ring Ramses at Rameses) ang ikaapat na paraon ng Ikadalawampung Dinastiya ng Ehipto at Reyna Duatentopet. Ang kanyang paghahari ay inilalarawan ng patuloy na paglago sa kapangyarihan ng mga saserdote o pari ng diyos na si Amun na labis na kumontrol sa lupain ng templo at mga pananalapi sa kapinsalaan ng paraon. Ang Turin 1887 na papyrus ay nagtatala ng isang eskandalong pananalapi sa kanyang paghahari na kinasasangkutan ng mga saserdote ng Elephantine. Ang kanyang paghahari ay napinsala rin ng isang panahon ng kawalang katatagang domestiko dahil ang Turin Papyrus 2044 ay nagsasaad na ang mga manggagawa ng Deir-el Medina ay peryodikong huminto sa paggawa sa libingan ni Ramesses V sa unang taon ng paghahari ng paraon dahil sa takot sa kalaban na pinagpapalagay na mga sumasalakay na Libyan na umabot sa bayan ng Per-Nebyt at sinunog ang mga tao nito. Ang isa pang pagsalakay ng mga ito sa Thebes ay itinala pagkatapos ng ilang mga araw.
Lumen Gentium
Ang Lumen Gentium (kahulugan sa Latin: "Liwanag ng mga Bansa"), ang Dogmatikong Konstitusyon ukol sa Simbahan ay isa sa mga pangunahing dokumento ng Ikalawang Konsilyo Vatikano. Ipinahayag ito ni Papa Pablo VI noong Nobyembre 21, 1964, matapos ito sang-ayunan ng mga obispo sa boto na 2,151 laban sa 5.
Wikang Maguindanao
Mga kawing na panlabas
Kaurian:Mga wikang Danaw
Jun Aristorenas
Si Jun Aristorenas (7 Mayo 1933–2000) ay isang artistang Pilipino na unang gumanap sa bakuran ng Sampaguita Pictures ang Kurdapya kung saan isa lamang siyang bit player na ang kanyang ginampanan ay isang nagbabaras na lalaki habang papalapit ang pangit na si Kudapya na ginampanan ni Gloria Romero.
Pangalawang pelikula ay isinabak sa mga batikang artista tulad nina Cesar Ramirez, Alicia Vergel at Van de Leon ng Sampaguita noong 1955. Hanggang sa lumipat sa bakuran ng LVN Pictures subalit di talaga siya nakadestino sa tatlong malalaking kompanya ng pelikula. Sumikat siya noong maagang bahagi ng dekada 1960.
Siya ang ama ng mga artistang sina Robin Aristorenas at Peter Aristorenas sa dating asawang si Virginia. Isa rin siyang magaling na mananayaw at nakalibot na sa buong mundo.
Bais
Ang Lungsod ng Bais  ay isang lungsod sa lalawigan ng Negros Oriental, Pilipinas. Ayon sa, ito ay may populasyon na sa may  na kabahayan.
Mga Barangay
Ang Lungsod ng Bais ay nahahati sa 35 mga barangay.
Panlabas na kawing
Bais
Siyam na gatlang na guhit
Ang siyam na gatlang na guhit (nine-dash line) o guhit na hugis U ay isang linyang ginuhit ng pamahalaan ng Tsina, sa Dagat Timog Tsina. Inaangkin ng Tsina ang 80% ng nasabing dagat, kabilang na ang Dagat Kanlurang Pilipinas na nasa eksklusibong sonang ekonomiko o EEZ ng Pilipinas. Pinoprotesta ito ng lahat ng mga kasangkot na bansa sa lugar na ito (ang Pilipinas, Malaysia, Indonesia, Brunei, at Vietnam). Mayaman sa likas na yaman ang Dagat Timog Tsina lalo na ang langis na krudo.
Ramesses IV
Si Heqamaatre Ramesses IV (at isinusulat ring Ramses o Rameses) ang ikatlong paraon ng Ikadalawampung Dinastiya ng Ehipto. Ang kanyang pangalan bago ang pag-akyat sa trono ay Amonhirkhopshef. Siya ang ikalimang anak ni Ramesses III at hinirang sa posisyong koronang prinsipe sa taong 22 ng paghahari ng kanyang ama nang ang lahat ng apat na mas matandang mga kapatid ay naunang namatay sa kanya. Bilang piniling koronang prinsipe ng kanyang ama, siya ay gumamit ng tatlong mga natatanging pamagat: "Hereditaryong Prinsiple", "Sribang Maharlika", at "Generalissimo"; ang dalawang huli ay binanggit sa isang teksto ng templo ni Amenhotep III sa Soleb and all three royal titles appear on a lintel now in Florence, Italy. Bilang maliwanag na tagapagmana sa trono, siya ay nagsagawa ng papalaking mga responsibilidad: halimbawa, sa taong 27 ng paghahari ng kanyang ama, siya ay inilarawang humirang ng isang Amenemopet sa mahalagang posisyon ng Ikatlong Propeta ng diyos na si Amun sa libingan ng huli na TT 148. Ang libingan ni Amenemope ay nagkalooib rin kay Ramesses ng lahat ng mga binanggit na pamagat ng maharlika. Dahil sa tatlong dekadang tagal ng paghahari ni Ramesses III, pinaniniwalaang si Ramesses IV ay may edad na 40 nang umakyat sa trono. Ang kanyang paghahari ay pinetsahan na 1152 hanggang 1145 BCE o 1155 BCE hanggang 1149 BCE.
Mapanuring kimika
Ang kimikang mapanuri, kimikang pasuri, kimikang analitiko, o kimikang analitikal ay isang sangay ng kimika na sumusubok na suriin ang mga kimikal ng iba't ibang mga bagay. Isang halimbawa ng gawain sa kimikang mapanuri ay ang pagsubok kung gaano kadami ang sink sa isang piraso ng tansong dilaw. May iba't ibang kasangkapan ginagamit rito, katulad ng kromatograpiyang ginagamit ng mga kimikong mapanuri. Maaaring gamitin ang mga pagsubok ng dingas para sa isang payak na pagsusuri.
Sa mas masinsing paglalarawan, ang kimikang mapanuri ay ang pag-aaral ng paghihiwalay, pagkilala o identipikasyon, at kuwantipikasyon ng mga bahaging kimikal ng likas at artipisyal (hindi likas) na mga materyal. Ang kuwalitatibong analisis o pagsusuring pangkalidad ay nagbibigay ng indikasyon o hiwatig ng pagkakakilanlan o identidad ng mga uring kimikal sa isang halimbawa, habang ang kuwantitatibong analisis o pagususuring pangdami ay umaalam sa bilang ng isa o mahigit pa ng mga bahaging ito. Ang paghihiwalay ng mga bahagi o kumponente ay kadalasang isinasagawa bago mangyari ang pagsusuri.
Ian de Leon
Si Ian de Leon ay isang aktor sa Pilipinas. Siya ay anak ni Christopher de Leon at Nora Aunor. Pinakamahusay na Siya ay kilala para sa kanyang papel bilang Commander Zion sa Zaido at mayroon ding isang lead role sa kanyang pelikula sa Halimaw.
Metro Manila Skyway
Ang Skyway ay ang unang fully grade-separated highway (o lansangang nakahiwalay nang husto sa lupa) sa Pilipinas. Isa ito sa mga pinakamahabang flyover sa mundo na may kabuuang haba na 31.2 kilometro (19.4 milya). Nagbibigay ito ng daan papasok sa Paliparang Pandaigdig ng Ninoy Aquino sa pamamagitan ng NAIA Expressway. Kalakip ng pagkokompleto ng Ikatlong Yugto ng Karugtong ng Skyway (Skyway Extension Stage 3) na nakatakda sa 2020, mag-uugnay ang nakaangat na mabilisang daanan sa North Luzon Expressway sa Lungsod Quezon, at maitutulong mabawasan ang oras ng paglalakbay sa pagitan ng Maynila at Paliparang Pandaigdig ng Clark sa Pampanga.
Dahil sa pagbubukas ng sistemang Skyway, malaki ang binago sa sitwasyong trapiko ng South Luzon Expressway kalakip ng karagdagang kapasidad ng daanan, naiayos na mga daan, pinaganda at bagong tayong mga pasilidad.
Mula 2011, ginagamit ang Metro Manila Skyway bilang pangunahing running course ng Condura Skyway Marathon.
Kasaysayan
Kalakip ng pagbubukas ng sistemang Skyway, ang mga motorista ay pinadala sa isang sistemang may-bayad na daan habang ang trapiko sa South Luzon Expressway ay gumanda nang husto dahil sa dagdag na kapasidad ng daan, mga naayos na daan, at mga bago at pinagandang pasilidad.
Noong Nobyembre 27, 1995, ang PT CITRA, isang mamumuhunan, ay pumasok sa isang kasunduang Supplemental Toll Operation Agreement (STOA) kasama ang pamahalaan ng Republika ng Pilipinas, sa pamamagitan ng Toll Regulatory Board (TRB) bilang tagapahintulot, at ang Philippine National Construction Corporation (PNCC) bilang tagapagpatakbo. Ang STOA ay bunga ng mga usapan sa bawa't mga partido na opisyal na nagsimula noong Oktubre 31, 1994 sa pagbuo ng Technical Working Group na binubuo ng mga kinatawan mula sa Lupon ng mga Pamumuhunan (BOI), Kagawaran ng Pananalapi (DOF), AIA Capital bilang tagapayo ng pananalapi, Kagawaran ng Pagawaing Bayan at Lansangan (DPWH), TRB, PNCC, at PT CITRA Group.
Sa ilalim ng STOA, iniutos ang CMMTC na magpinansya, magdisenyo at magtayo ng Unang Baitang ng Proyektong South Metro Manila Tollway na binubuo ng isang nakaangat na mabilisang daanan mula Bicutan hanggang Gil Puyat at pagsasama rito ang pagpapaganda at pagpapanatili ng bahaging nasa lupa ng proyektong South Metro Manila Tollway, na binubuo naman ng isang nakaangat na mabilisang daanan mula Nichols hanggang Alabang, ay itinuturing isang pinagsamang sistema ng Unang Baitang ng South Metro Manila Tollway. Karampatang inapruba ni dating Pangulong Fidel V. Ramos ang STOA noong Abril 7, 1996.
Mga yugto ng Skyway
Nakapaloob sa Unang Yugto ang pagaayos ng bahaging nasa lupa na Magallanes-Alabang at ang pagtatayo ng isang pang-anim na landas at sampung kilometrong nakaangat na mabilisang daanan mula Gil Puyat (Buendia) hanggang Bicutan. Nagsimula ang Unang Yugto noong Abril 7, 1995 at bahagyang binuksan sa mga motorista noong Oktubre 1999. Unang nakompleto ang mga labasan ng Abenida Gil Puyat (Buendia), Makati, Magallanes Village, Skyway Toll Plazas A at B at Bicutan noong Disyembre 26, 1997. Natapos naman ang Labasan ng Don Bosco noong Enero 3, 2002. Itinayo ang Labasan ng NAIA Terminal 3 sa pagitan ng Setyembre 5, 2004 at 2010. Gumasta ang CMMTC ng $32,746,652.19 para sa Unang Yugto na may habang 9.5 kilometro.
Inihayag ng Citra Metro Manila Tollways Corp. noong Abril 2, 2009 ang patatayo ng Ikalawang Yugto ng Skyway. Pagsapit ng Hunyo sa taong iyon, itinatayo na ang mga bagong haligi nito. Pagsapit ng Mayo 4, 2010, 50% tapos ang Ikalawang Yugto at inikot ng Citra Metro Manila Tollways Corp. ang pinakamataas na pierhead sa pook ng Sucat; pagsapit naman ng Hulyo 25, 65% tapos na ito, kalakip ng paglalagay ng kongkreto sa 134 sa kinakailangang 238 mga agwat, at sinimulan ang paglalatag ng aspalto. Binuksan ang bahaging Bicutan-Sucat noong Disyembre 15. Nakagagamit ang mga motorista ng bahaging ito nang libre hanggang Disyembre 22, nang ibinalik ng Skyway ang mga bayarin nito sa mga antas bago ang taong 2007. Noong Abril 6, 2011, binuksan sa publiko nang walang sinisinggil na bayarin (hanggang Abril 25) ang rampang labasan ng Hillsborough, tarangkahang pambayad ng Alabang, at Labasan ng South Station. Pinahaba ng Ikalawang Yugto nang 7 kilometro (4.3 milya) ang nakaangat na mabioisang daanan, mula Bicutan hanggang Alabang.
Upang makatulong sa pagpapaibsan ng bumibigat na daloy ng trapiko sa Kalakhang Maynila, ipinanukala ng pamahalaan ang pagtatayo ng Ikatlong Yugto ng Skyway (Skyway Stage 3) na dadaan sa ilang mga lungsod sa daklunsod, na may habang 14.8 kilometro. Uugnayin nito ang mga mabilisang daanan ng North Luzon Expressway at South Luzon Expressway. Sinimulan ang pagtatayo noong Pebrero 17, 2014, at inaasahang matatapos ito pagsapit ng Abril 2018. Ngunit naurong sa 2020 ang nakatakdang pagtatapos ng proyekto dahil sa mga antala sa pagtatayo at mga usaping karapatan sa daanan (right-of-way). Ang mga usaping karapatan sa daanan din ang naging sanhi ng paglipat ng pagkakahanay ng bahaging Santa Mesa ng Ikatlong Yugto, at sinusunod ng bagong disenyo ang Ilog San Juan sa halip na dumaan sa Kalye Old Santa Mesa.
Paglalarawan ng ruta
thumb|Ang Skyway sa Amorsolo on-ramp patimog papuntang Magallanes. thumb|Ang Skyway patimog sa Bicutan, Parañaque Nagsisimula ang Skyway sa Barangay San Isidro, Makati, sa may timog ng Abenida Gil Puyat. A-angat ito sa ibabaw ng Palitan ng Magallanes at babalik sa orihinal na lebel nito pagkatapos ng pagtawid sa EDSA. Ang unang nakaangat na bahagi ay nagtatapos sa Palitan ng NAIA Expressway, kung saan bababa ito sa lebel ng lupa at kalinya ng SLEX at PNR Metro South Commuter Line sa hangganan ng Pasay-Taguig. Babalik sa pagiging nakaangat ang Skyway malapit sa Labasan ng C-5 at Arca South. Kalaunan liliko ito nang bahagya sa Bicutan, malapit sa dating dulo nito, at tutuloy ito sa pagtahak sa ibabaw ng SLEX. Sa Labasan ng Sucat, a-angat ang Skyway sa ibabaw ng silangang dulo ng Abenida Dr. Arcadio Santos at bababa bago matumbok ang tarangkahang pambayad sa Cupang, Muntinlupa. Isang labasan ay magpapabalik sa South Luzon Expressway at isang rampang pasukan ay nagdadala ng trapiko bais-bersa. Paglampas ng tarangkahang pambayad at labasan pa-SLEX, kikipot sa isang linya kada direksyon ang Skyway, at liliko ito pakanluran bago sumama sa Daang Alabang–Zapote malapit sa South Station sa Alabang.
Ang Ikatlong Yugto na kasakukuyang itinatayo ay nahahati sa limang mga bahagi. Ang Unang Bahagi (Section 1) ay nagsisimula sa Labasan ng Gil Puyat at dadaan pahilaga sa kahabaan ng Lansangang Osmena, liliko pakanan sa Abenida Quirino (C-2) at tatapos sa Zamora Flyover. Liliko naman ang Ikalawang Bahagi (Section 2) sa pampribadong planta ng Manila Plastics Packaging (pag-aari ng San Miguel Corporation na parehong konsesyonaryo ng Skyway), susunod sa kurba ng Ilog San Juan at mag-uugnay sa Abenida Gregorio Araneta sa Santa Mesa, Maynila, malapit sa SM City Santa Mesa. Sa sangandaan ng Bulebar Aurora nagsisimula ang Ikatlong Bahagi (Section 3) na dadaan sa kahabaan ng Abenida Gregorio Araneta hanggang sa makaabot ito sa Abenida Quezon, kung saang tutuloy ang Ikatlong Yugto bilang Ikaapat na Bahagi (Section 4). Liliko ito pakaliwa sa Abenida Sarhento Rivera at liliko pahilaga patungong Palitan ng Balintawak sa EDSA sa kahabaan ng Abenida Bonifacio. Mula rito nagsisimula ang Ikalimang Bahagi (Section 5) na tatawid sa ibabaw ng EDSA at nag-uugnay sa NLEx paglampas ng flyover ng Lansangang Quirino. Ang kabuuang haba ng Ikatlong Yugto ay 14 na kilometro.
Pamamahala at pagpapanatili
Nasa atas ang SOMCo ng tatlong pangunahing gawaing pampamamahala: ang kaligtasan at katiwasayan sa trapiko, ang pagpapanatili ng mga pasilidad, at ang pangongolekta ng mga bayarin.
Panukalang CMMTC/Ikatlong Yugto ng Skyway
thumb|Tanawin ng Ikatlong Yugto ng Skyway sa bahaging Abenida Gregorio Araneta mula sa himpapawid, Mayo 2018 Kasalukuyang itinatayo, nagsimula ang pagtatayo ng Ikatlong Yugto noong Abril 2014. Nakasaad sa naunang mga panukala ang 14 na kilometrong proyekto na hahatiin sa apat na mga bahagi. Ang mga antalang dulot ng mga usaping karapatan sa daan ay nagpalipat ng pagkakalinya ng Ikalawang Bahagi ng Ikatlong Yugto. Ang naunang pagkakahanay ay magkakaroon ng Zamora flyover at tatawid ng Ilog Pasig, sasanib sa NLEx-SLEx connector tollway malapit sa kampus ng PUP, at dadaan sa mga kalye ng Old Santa Mesa at Victorino Mapa. Inilipat ito paglaon upang iliko ang kahabaan mula sa Zamora flyover patungong planta ng San Miguel Plastics Packaging, at susunod sa Ilog San Juan hanggang sa sangandaan ng Abenida Gregorio Araneta at Bulebar Aurora. Isa pang pagbabago sa mga panukala ay ang pagdaragdag ng ikalimang bahagi sa hilagang dulo ng proyekto. Sa halip na tatapos sa mismong Palitan ng Balintawak sa EDSA, tatawid sa ibabaw nito at ng flyover ng Lansangang Quirino ang Ikalimang Bahagi at magkokonekta sa mismong NLEx bago ang Tarangkahang Pambayad ng Balintawak.
Panukalang MPTDC/NLEx-SLEX Connector Road
Samantala, isang taon bago inanunsiyo nang publiko ang panukala ng CMMTC, isinumite ng NLEX concessionaire subsidiary Metro Pacific Tollway Development Corporation (MPTDC) sa pamamagitan ng Manila North Tollways Corporation (MNTC) ang kanilang panukala na tinaguriang "NLEx-SLEx Connector Road" (o "Segment 11") ng proyektong NLEx Phase 2 project. Nakasaad dito na itatayo ang isang 13.24 kilometrong nakaangat na mabilisang daanan mula Buendia (Unang Yugto ng Skyway) hanggang Daang C-3 na mag-uugnay sa NLEx sa pamamagitan ng Segment 10 ng proyektong NLEx Phase 2. Dadaan ang malaking bahagi ng nakaangat na daanan sa ibabaw ng mga riles ng Philippine National Railways Right-Of-Way. .
Ayon kay Kalihim Rogelio Singson ng DPWH, kapuwang matutuloy ang mga panukala; maaaring umiral ang mga nasabing panukala sapagkat ang mga proyektong ito ay maglilingkod sa dalawang mag-kabilang koridor ng Kamaynilaan.
Proyektong Pagpapalawak ng Skyway
Unang ipinanukala ng San Miguel Corporation ang proyekto noong Nobyembre 2017. Ipinanukala nito ang pagpapalapad ng dalawang mga landas ng bahaging Sucat–Alabang ng Skyway from Sucat to Alabang, kaya ang magiging kabuuang bilang ng mga landas ay anim (tatlong mga landas sa bawat direksiyon), at idurugtong ang nakaangat na mabilisang daanan mula kasalukuyang dulo na South Station Alabang patungong SLEX Susana Heights sa Muntinlupa. Ang Proyektong Pagpapalawak ng Skyway ay ang unang yugto ng pantatlong-taong proyekto ng San Miguel Corporation para sa pagpapalawak ng lahat ng mga mabilisang daanan sa katimugang Kalakhang Maynila upang mabawasan ang paninikip ng trapiko sa pangunahing mga lansangan.
Nagsimula noong Agosto 2019 ang pagtatayo ng karugtong ng Skyway mula South Station Alabang patungong Labasan ng SLEX sa Susana Heights. Inaasahang matatapos ito pagsapit ng Disyembre 2020 sa halagang ₱10 bilyon.
Ika-apat na Yugto ng Skyway
Metro Manila Expressway Phase 1/Skyway Stage 4/C6 (Southeast Metro Manila Expressway)
Mga bayarin
thumb|Isang tarangkahang pambayad ng Skyway malapit sa Sucat, Muntinlupa. Gumagamit ang Skyway ng pinagsamang sistemang bayarin ng bukas na daan (open road), saradong daan (closed road), at tarangkahan (barrier). Isinasagawa ang pahilagang pagkokolekta ng bayarin sa mga tarangkahang pambayad sa Muntinlupa, kung saan ang mga sasakyang mula South Luzon Expressway (SLEX) ay pinambabayad ng bayarin batay sa kanilang punto ng pagpasok sa SLEX, at walang pagkokolekta ng bayarin sa mga labasan. Isinasagawa ang patimog na pagkokolekta ng bayarin sa mga tarangkahang pambayad pagkalabas, subalit para sa mga lalabas sa SLEX, ang pagkokolekta ng bayarin ay sa halip isinasagawa sa mga labasan nito. Walang inilalabas na mga tiket sa mga punto ng pagpasok sa Skyway.
Gumagamit din ng Skyway ang sistemang de-kuryente sa pangongolekta ng mga bayarin (electronic toll collection o ETC) gamit ang Autosweep RFID. Dating ginamit ng sistemang ETC ang E-Pass, na gumamit ng teknolohiyang transponder. Ginagamit din ang sistemang ETC ng Skyway sa South Luzon Expressway. Kadalasang nasa pinakakaliwang linya ng isang tarangkahan ang mga linya ng pangongolekta ng ETC, subalit maaaring mangyari sa mga magkahalong linya (mixed lanes), kung saan maaaring maisagawa ang pagbabayad ng salapi gayundin ang ETC.
Re (VB)
Ang Re ay isang comune sa lalawigan ng Verbano-Cusio-Ossola sa bansang Italya.
Ugnay Panlabas
Kaurian:Mga Communi ng Verbano-Cusio-Ossola Kaurian:Piemonte
Abulug
Ang Bayan ng Abulug ay isang ika-4 na klaseng bayan sa lalawigan ng Cagayan, Pilipinas. Ayon sa, ito ay may populasyon na sa may  na kabahayan.
Mga Barangay
Ang bayan ng Abulug ay nahahati sa 20 mga barangay.
Diotima
Ang Diotima ay isang serif na pamilya ng tipo ng titik na dinisenyo ni Gudrun Zapf-von Hesse at nilathala ng Stempel.
Ang Diotima ay medyo payat at malawak ang disenyo, maliwanag ang kulay at naangkop para sa mga layunin tulad ng paglilimbag na palamuti at mga pamulaan sa halip na pangkatawan na teksto.
Mga sanggunian
Kaurian:Tipo ng titik
James Calata
Si Reberendo James Arthur Calata (ipinanganak sa Debe Nek, King Williamstown noong 22 Hulyo 1895 - namatay sa Cradock noong 16 Hunyo 1983) ay isang paring Angglikano at aktibistang pampolitika na naging Sekretaryo-Heneral ng Pambansang Kongreso ng Aprika (African National Congress o ANC) noong dekada ng 1940: mula 1936 hanggang 1949. Siya ang nagreorganisa ng Pambansang Kongreso ng Aprika, na bago ang pagiging Sekretaryo-Heneral ni Calata ay nagkaroon lamang ng maliit na tanda ng pagsulong. Si Calata ang nagpabago ng Kongresong ito upang maging isang malakas na partidong makabayan o nasyunalista.
Carmelita
Ang Orden ng Mahal na Birhen ng Bundok Carmelo (Latin: Ordo Fratrum Beatissimæ Virginis Mariæ de Monte Carmelo, Ingles: Order of the Brothers of Our Lady of Mount Carmel) na higit na kilala bilang Orden ng mga Carmelita ay isang relihiyosong orden na mula pa noong ika-12 siglo. Hindi tulad ng karamihan sa mga orden, hindi matiyak kung sino at kailan talaga itinatag ang Orden ng mga Carmelita. Ang paniwala ay ito'y nagsimula nang ang isang grupo ng mga ermitanyo, kasama rito si San Bartolo, ay nanirahan sa Bundok Carmelo sa Palestina (ngayon bahagi na ng hilagang Israel) mahigit 800 taon na ang nakararaan.
Beiersdorf
Ang Beiersdorf ay isang multinasyonal na kompanyang nakahimpilan sa Hamburg, Alemanya.
Isoroku Yamamoto
Si Isoroku Yamamoto (Hapon: 山本五十六) (4 Abril, 1884 – 18 Abril, 1943) ay isang almirante ng mga pulutong ng hukbong-pandagat at Hepeng-Komandante ng Pinagsamang-Pulutong noong Ikalawang Digmaang Pandaigdig. Nagtapos siya ng pag-aaral mula sa Akademyang Pandagat ng Imperyong Hapon at isang alumnus ng Kolehiyong Digmaang Pandagat ng Estados Unidos at ng Pamantasang Harvard (1919–1921). Siya ang almirante at arkitekto (utak ng plano) sa Pag-atake sa Pearl Harbor noong Disyembre 1941.
Ahiru no Sora
Ang Ahiru no Sora (あひるの空) ay isang seryeng basketball na manga na ginawa ni Hinata Takeshi. Ito ay nagsimulang na-serialize sa Weekly Shōnen Magazine noong 2004. Ang unang volume ay nilabas mula Mayo 17, 2004 hanggang Disyembre 16, 2016, ito ay may apatnapu't anim na mga volume ay nailabas sa bansang Hapon.
Myriapoda
Ang Myriapoda ay isang subpilum ng mga artropod na naglalaman ng mga millipede, centipede, at iba pa. Ang grupong ito ay naglalaman ng 13,000 mga espesye. Ang lahat ng mga espesyeng ito ay mga panlupa.
Gameboys
Ang Gameboys ay isang Pilipinong BL series noong 2020. Pinagbibidahan nito kina Kokoy De Santos at Elijah Canlas bilang dalawang batang lalaki—isang live-stream gamer at ang kanyang tagahanga—na nagkakilala online noong 2020 COVID-19 pandemic at ng ECQ.
Kwento
Sa panahon ng Enhanced Community Quarantine sa Luzon, ang live-stream gamer na si Cairo Lazaro (Caimazing) ay natalo kay Gavreel Alarcon (Angel2000) sa isang online game. Nang imbitahan ni Cairo si Gavreel para sa isang rematch, ipinagtapat ni Gavreel ang kanyang pagmamahal kay Cairo at humingi ng kapalit na makipag-date kay Cairo. Bagama't nanalo si Gavreel sa rematch at patuloy na ipinahayag ang kanyang pagmamahal para kay Cairo, nag-aalangan ni Cairo na ipahayag ang kanyang nararamdaman. Habang dahan-dahan ang pag-bonding nilang dalawa sa isa't isa, nakipagkaibigan din si Cairo kay Pearl, ang dating kasintahan ni Gavreel at ngayon ay matalik na kaibigan. Samantala, nagkakaroon ng problema sa pamilya si Cairo dahil naospital ang kanyang ama dahil sa impeksyon sa coronavirus.
Si Terrence, ang ex-boyfriend ni Gavreel, ay sinubukang makipagbalikan kay Gavreel pagkatapos nitong makipaghiwalay sa kanyang kasintahan kamakailan. Sa isang pagtatangka, lumikha si Terrence ng lamat sa pagitan nina Gavreel at Cairo sa pamamagitan ng pagpapapaniwala kay Cairo na ginamit ni Gavreel ang kanyang lola, si Lola Cora, na namatay noong nakaraang taon, para makasama si Cairo. Nang maglaon, napagtanto ni Cairo ang kanyang pagkakamali sa paniniwala kay Terrence, at humingi ng tawad kay Gavreel. Kinalaunan ay hinarap ni Terrence sina Gavreel, Cairo at Pearl sa isang group meeting kung saan muling sinabi ni Gavreel kay Terrence na hindi na siya babalik sa isang relasyon sa kanya, at siya ay umiibig kay Cairo.
Nang maayos na ang mga bagay sa pagitan nina Cairo at Gavreel, nalaman ni Cairo mula sa kanyang nakatatandang kapatid na si London, na hindi maganda ang kalagayan ng kanilang ama. Nakonsensya si Cairo sa sitwasyon ng kanyang ama. Tumakas pala si Cairo sa kanilang tahanan, at ang kanyang ama ay nahawaan ng virus habang hinahanap siya. Ibinunyag pa sa kwento ang dahilan kung bakit tumakas si Cairo: Si Risa, ang dating matalik na kaibigan ni Cairo na may crush sa kanya, ay nagpahayag sa kanya bilang bakla sa kanyang pamilya at mga kaibigan sa social media. Dahil hindi niya kayang harapin ang kanyang pamilya tungkol sa kanyang sekswalidad, tumakas si Cairo sa bahay. Nang maglaon, ang ina ni Cairo, si Leila, ay lumuluhang ibinalita sa kanya na ang kanyang ama ay namatay na.
Patuloy na sinusuportahan nina Gavreel at Pearl si Cairo sa pamamagitan ng kanyang pagluluksa sa pagpanaw ng kanyang ama. Parehong humihingi ng paumanhin sina Terrence at Risa sa kanilang mga pagkakamali at sa mga kaguluhang naidulot nila sa buhay nina Cairo at Gavreel. Samantala, nagpasya si Leila na ilipat ang pamilya sa probinsya ng Bukidnon, na alanganin namang sinang-ayunan ni Cairo. Sa wakas ay ipinagtapat ni Cairo ang kanyang interes para kay Gavreel. Pagkatapos noon, personal na nagkita sina Cairo at Gavreel sa unang pagkakataon sa tulong ni Pearl.
Gayunpaman, habang papalapit ang petsa ng paglipat, ang tensyon sa pagitan ng dalawa at ang hitsura ng mga matandang magkaibigan ay nag-uudyok sa paglitaw ng selos at panunumbat sa pagitan ng dalawa na magsasapanganib sa relasyon.
Development
Noong Hulyo 15, 2020, inihayag ng The IdeaFirst Company na ang cellular service brand ng Globe Telecom, ang TM, ay magpapakita ng mga episode ng serye. Noong Agosto 21, 2020, ang Bench, isang Philippine clothing brand, ay tinanggap din sa social media bilang pinakabagong sponsor ng serye.
Ilang oras bago ang premiere ng Episode 9, ang "Say It With Love", manunulat ng serye na si Ash M. Malanum, ay nag-tweet na tatlong higit pang mga episode ang idadagdag sa serye na magdadala sa kabuuang mga episode sa 13. Gayunpaman, ang pagpapalabas ng mga episode na ito ay naantala ng dalawang linggo matapos magpasya ang gobyerno ng Pilipinas noong Agosto 2, 2020 na ibalik ang Metro Manila at mga kalapit na lalawigan sa MECQ.
Pagpe-filming
Ang unang siyam na yugto ng serye ay ganap na kinunan online dahil sa mga paghihigpit sa quarantine. Ang mga pangunahing aktor na sina Elijah, Kokoy, Adrianna at Kyle ay hinilingan na i-set up ang mga frame at sila mismo ang mag-makeup at si Ivan ang nagdidirekta ng mga kuha online. Ang mga miyembro ng pamilya nina Kokoy De Santos at Elijah Canlas ay pinarangalan din sa pagtulong sa produksyon dahil ang mga aktor mismo ang gumaganap sa kanilang tahanan. Ang kapatid ni Elijah na si Jerom at ang ama na si Rommel ay gumanap din sa serye bilang kapatid at ama na karakter ng Cairo, ayon sa pagkakabanggit.
Ceris Village
Ang Ceris Village, ay isang subdibisyon sa barangay ng Canlubang, Calamba sa Laguna ito ay matatagpuan sa paligid Carmel District, Barrio Canlubang, Kapayapaan Village at brgy. Sirang Lupa, binubuo nito ang tatlong sityo na nakapaloob sa subdibisyon noong 1996 hanggang 2000, Ang Ceris-1, Ceris-2 at Ceris-3 ang bumubuo ng Ceris Village.
Sityo
Sentro
Canlaon
Ang Lungsod ng Canlaon  ay isang lungsod sa lalawigan ng Negros Oriental, Pilipinas. Ayon sa, ito ay may populasyon na sa may  na kabahayan.
Sa Canlaon matatagpuan ang pinakamataas na anyo ng lupa ng lalawigan, ang Bulkang Kanlaon, na may taas na 2,465 metro mula sa antas ng dagat.
Mga Barangay
Ang Lungsod ng Canlaon ay nahahati sa 12 mga barangay.
Kasaysayan
Noong 1945, napasok at napalaya ang lungsod ng magkasamang mga sundalo ng Komonwelt ng Pilipinas at mga gerilyang Pilipino.
Mga panlabas na kawing
Canlaon
Puno ng estado
Ang puno ng estado (head of state) ay ang pinakamataas na ranggong katungkulan sa saligang-batas sa isang nakapangyayaring estado. Ginagawaran ng kapangyarihan ang isang puno ng estado na maglingkod bilang pangunahing pampublikong kinatawan ng naturang estado. Sa karamihan ng mga bansa ang puno ng estado ay likas na taong nanunungkulan. Sa isang monarkiya ang nananaig na monarko ay ang puno ng estado, bagamat ang kaniyang tituloy ay maaring hindi hari o reyna. Sa isang republika ang puno ng estado ay malimit na may titulong pangulo, ngunit maaari ding magtaglay ng ibang titulo gaya ng tagapangulo. Samantala, sa apat na kasaping estado ng Mga Nagkakaisang Bansa ang puno ng estado ay hawak ng isang lupon ng mga tao: ang Federal Council ng Switzerland, ang Presidency ng Bosnia at Herzegovina, ang Co-princes ng Andorra at ang Captains Regent ng San Marino. Ang ginagampanan at katungkuluan ng tanggapan ng puno ng estado ay maaaring iba-iba mula sa isang pawang seremonyal o simboliko hanggang sa pagtataglay ng kapangyarihang tagapagpaganap sa isang estado.
Madalas itinatangi ang tanggapan ng puno ng estado sa puno ng pamahalaan. Halimbawa, itinatangi sa artikulo 7 ng Vienna Convention on the Law of Treaties, artikulo 1 ng Convention on the Prevention and Punishment of Crimes against Internationally Protected Persons, including Diplomatic Agents at talaan ng protokol ng Mga Nagkakaisang Bansa. Pati rin sa mga sistemang parlamentaryo gaya ng United Kingdom at Alemanya; ang Monarko at Pangulo ay kinikilalang kani-kanilang puno ng estado, habang ang Punong Ministro at Chancellor ay ang kani-kanilang puno ng pamahalaan. Subalit sa mga republikang may sistemang presidensiyal, gaya ng sa Estados Unidos, at Brazil, ang kanilang mga pangulo ay siya ring puno ng estado at puno ng pamahalaan.
Ministro ng Estado
Ang Ministro ng Estado ay ang pangalang ibinigay ng mga politiko o opisyal sa ilang bansa na nasa ilalim ng isang pamamaraang parlamentaryo. Kaurian:Pamahalaan
Puno ng estado
Karaniwang kasama sa mga ginagampanang katungkuluan ng puno ng estado ay ang pagsalehitimo ng estado at iba pang katungkulang iginagawad ng konstitusyon, batas, kaugulian at tradisyong di-nasusulat ng isang bansa. Ipinagpapalagay ng Vienna Convention on Diplomatic Relations na ang lahat ng puno ng misyong diplomatiko (i.e. embahador o nunsiyo) ng nagpasugong estado ay may akreditasyon ng puno ng estado ng pinagsuguang estado. Sa mga mga estadong bansa ang puno ng estado ay pinag-aaralan, batay sa kapangyarihan ng naturang posisyon, kung ito'y opisyal na "lider" o "simbolo" ng bansa.
Ramesses III
right|220px|thumb|Mga estatwang ni Ramses III sa kanyang templo sa Karnak (sa unang patyo ng Dakilang Templo niAmun).
Si Ramesses III ay nagtayo ng mahahalgang mga karagdagan sa mga templong Ehipsiyo sa Luxor at Karnak at ang kanyang templong puneraryo at administratibong kompleks saMedinet-Habu ay kabilang sa mga pinakamalalaki at piankamahusay na naingatang templo sa Ehipto.
Egyptienne
Ang Égyptienne ay isang Pranses na serif na pamilya ng tipo ng titik ng kabilang sa kaurian na sla serif, o Egyptian (taga-Ehipto), kung saan ang mga serif ay hindi naka-saklong at katulad sa pahigang guhit ng mga titik. Dinisenyo ang Egyptienne noong 1956 ni Adrian Frutiger para sa Fonderie Deberny et Peignot at ito ang unang tipo ng teksto na nilikha para sa proseso ng phototypesetting.
Metsado
Ang metsado o mitsado (Ingles: larded beef pot roast) ay isang uri ng putaheng Pilipino na sinahugan ng inasadong laman ng baboy. Wala itong halong buto at inihahain na may kasamang sarsang gawa sa kamatis.
Sobekemsaf I
Si Sekhemre Wadjkhaw Sobekemsaf I ang paraon ng Ikalabingpitong Dinastiya ng Ehipto. Siya ay pinapatunayan ng sunod sunod na mga inskripsiyon na nagbabanggit ng isang ekspedisyong pagmimina sa mga kanterang bato sa Wadi Hammamat sa Silangang Disyerto sa kanyang paghahari. Ang isang inkrispsiyon ay hayagang nagpetsa sa kanyang Taong 7. Malawakan rin niyang ibinalik at pinalamutian ang Templo ni Monthu sa Medamud kung saan ang isang relief na naghahandog sa mga diyos ay nakaligtas. Ang kanyang anak na may parehong pangalan ay pinatutunayan sa Estatwang Cairo CG 386 mula sa Abydos na naglalarawan ng isang batang prinsipe na nakatayo sa pagitan ng mga hita ng kanyang ama na nagmumungkahi na siya ang napiling kahalili sa trono ng kanyang ama. Ang pangunahing asawa ni  Sobekemsaf ay si Reyna Nubemhat. Siya at ang kanyang anak na babaeng siSobekemheb ay alam mula sa isang stela ng asawa ni Sobekemheb na prinsipeng Ameni na maaaring anak ni Sekhemre-Heruhirmaat Intef o posibleng Senakhtenre Ahmose.
Neil Armstrong
Si Neil Alden Armstrong (Agosto 5, 1930 - August 25, 2012) ay isang Amerikanong astronota. Siya ang unang taong nakatapak sa buwan ng Mundo. Noong Hulyo 20, 1969, lumapag sina Neil Armstrong at Buzz Aldrin sa buwan habang nakalulan sa isang maliit na sasakyang pangkalawakang ipinadala sa buwan sa pamamagitan ng kuwitis na Saturn V. Tinawag ang sasakyang pangkalawakan nila bilang Apollo 11. Kapwa sila naglakad sa ibabaw ng buwan, at napanood at narinig ng milyun-milyong mga tao ang buhay na kaganapang ito sa telebisyon. Siya ang nagsabi ng pangungusap na That's one small step for a man, one giant leap for mankind ("Isa iyang maliit na hakbang para sa isang tao, isang dambuhalang pagtalon para sa sangkatauhan") nang makatuntong sa kalatagan ng buwan.
Ipinananganak si Armstrong sa Ohio, Estados Unidos at dating namuhay na kasama ang kanyang mga lolo at lola sa isang bukid. Nakatanggap siya ng degring batsilyer sa agham noong 1955, at ng degring maestro sa agham noong 1962. Mula 1971 hanggang 1971, naghanapbuhay siya bilang isang propesor sa isang pamantasan.
Lindol sa Luzon ng 2019
Ang Lindol sa Luzon ng 2019 o 2019 Luzon earthquake, ay naganap noong Abril 22, 2019, ay isang 6.1 na malakas na lindol na tumama sa isla ng Luzon sa Pilipinas, naiiwan ang hindi bababa sa 18 patay, 3 ang nawawala at nasugatan ng hindi bababa sa 256 na iba pa. Sa kabila ng ang epicenter ay nasa Zambales, ang karamihan sa mga pinsala sa imprastraktura ay naganap sa kalapit na lalawigan ng Pampanga, na nagdulot ng pinsala sa 29 na mga gusali at istraktura.
Lindol
Ang mapa ng Geological Survey ng Estados Unidos para sa lindol ng 2019 Luzon; isang maximum na halaga ng scale ng intensity ng Mercalli na 6.6 ay napansin sa Gutad, Floridablanca, Pampanga Ang Philippine Institute of Volcanology and Seismology ay paunang nag-ulat ng isang lindol na may lakas na 5.7 na tumatama sa 17:11 PST na may isang sentro ng sentro ng dalawang kilometro N 28 ° E ng Castillejos, Zambales. Ang ulat ay kalaunan ay binago sa isang lindol na may lakas na 6.1 na may sentro ng sentro ng 18 kilometro N 58 ° E ng Castillejos.
Ang kasalanan kung saan nagmula ang lindol ay hindi pa matutukoy, na may mga healogo na nakatuon sa dalawang malapit na mga sistema ng pagkakasala, ang Iba Fault at ang East Zambales Fault, na sinusubukang alamin ang pinagmulan ng lindol.
Mga kaswalti
Hanggang Abril 29, 2019, kinumpirma ng National Disaster Risk Reduction and Management Council ang 18 pagkamatay, 3 katao ang nawawala at 256 pinsala. Sa 18 na naiulat na namatay, 5 ang naiulat sa gumuhong Chuzon Supermarket sa munisipalidad ng Porac, 7 ang iniulat sa ibang lugar sa bayan, 2 sa Lubao, 1 sa Angeles City, at 1 sa San Marcelino, Zambales.
Pinsala at mga epekto
Sinabi ng mga seismologist ng estado na ang Zambales ay naligtas mula sa pagkawasak ng lindol, sa kabila ng lokasyon ng epicenter na naroroon, bagaman ang mga ulat ng mga pagkamatay at pinsala ay hindi pa natatanggap ng mga lokal na awtoridad. Ang kalapit na lalawigan ng Pampanga ay nagdulot ng pinsala sa 29 na istraktura / gusali at ang lugar na pinaka apektado ng lindol, dahil sa lalawigan na nakaupo sa malambot na sediment at alluvial ground. Ayon kay gobernador Lilia Pineda, maraming mga istraktura sa lalawigan ang nasira ng lindol, kabilang ang isang 4-palapag na supermarket sa Porac, ang hangganan ng Bataan-Pampanga at ang pangunahing terminal ng Clark International Airport, pati na rin ang mga lumang simbahan sa Lubao at Porac, kung saan gumuho ang bato kampana ng kampanilya ng ika-19 na siglo na Santa Catalina de Alejandria Church.
Dahil sa pagbagsak ng 4-kuwento na Chuzon Supermarket, dapat na suspindihin ng Kagawaran ng Panloob at Pamahalaang Lokal ang lahat ng mga permit sa negosyo ng Chuzon Supermarket at mga sanga, pati na rin upang magsagawa ng pagsisiyasat hinggil sa pagbagsak ng 4 na palapag na komersyal na pagtatatag, na itinayo 4 taon na ang nakalilipas. Nagkaroon ng hindi bababa sa 421 aftershocks na iniulat ngunit 8 lamang ang naramdaman. sa Central Luzon 5 dam ay nasira at "nangangailangan ng agarang pag-aayos", na may tinatayang gastos na 20 milyong piso, ayon sa National Irrigation Administration (NIA).
Sinabi ng Philippine Institute of Volcanology and Seismology (PHIVOLCS) na ang bulkan na Mount Pinatubo, na matatagpuan malapit sa epicenter ng lindol, ay hindi nagpakita ng anumang "anomalous activity". Ang Pinatubo ay kilala sa pangunahing pagsabog noong 1991, na maaaring nauugnay sa isang pangunahing 7.7 na lakas ng lindol noong 1990. Idinagdag ng PHIVOLCS na ang lindol ay hindi mag-trigger ng pagsabog ng Pinatubo, na nagsasaad na ang suplay ng magma ng bulkan ay hindi sapat na na-replenished mula pa noong 1991 upang payagan ang isa pang pagsabog.
Noong Abril 25, pinakawalan ng Philippine National Police (PNP) ang CCTV na footage ng gumuho na Chuzon Supermarket; ipinakita ng video ang aktwal na pagbagsak ng ikalawang palapag ng gusali sa loob lamang ng 10 segundo pagkatapos ng lindol.
Kuryente
Naiulat ang mga power outages sa mga lalawigan ng Bataan, La Union, Pampanga at Pangasinan. Naranasan din sila sa mga bahagi ng Quezon, Batangas, Camarines Sur at Sorsogon, kung saan naibalik ang suplay ng kuryente. Ang National Grid Corporation of the Philippines (NGCP) ay naglabas ng isang antas ng alerto sa dilaw na katayuan sa Luzon grid pagkatapos ng paunang lindol.
Transportasyon
Ang mga serbisyo sa tren sa Metro Manila ay huminto at sinundan ng malawak na inspeksyon. Ang lahat ng mga linya ay isinara para sa natitirang araw. Inaasahang ipagpatuloy ang mga serbisyo sa tren kapag ang mga resulta ng inspeksyon ay lumabas sa mga natuklasan na ang sistema ng riles ay hindi nasira. Ang isang crack sa girder ay iniulat sa Line 2 Recto Station, ngunit nagmula ito sa isang umiiral na pinsala at hindi nauugnay sa lindol ayon sa Department of Transportation (DOTr). Mababaw din ito sa kalikasan.
Rescue
Sinimulan ng mga awtoridad ang operasyon ng paghahanap at pagsagip para sa mga nakaligtas sa gumuho na supermarket sa Porac; gayunpaman, nasuspinde ang operasyon nang tumama ang isang 4.5-magnitude na aftershock sa kalapit na bayan sa Castillejos, Zambales noong Abril 24 at 2:02
San Bernardino Verbano
Ang  ay isang comune sa lalawigan ng Verbano-Cusio-Ossola sa bansang Italya.
Ugnay Panlabas
Kaurian:Mga Communi ng Verbano-Cusio-Ossola Kaurian:Piemonte
Leopoldo Bataoil
Si Leopoldo Bataoil  o mas kilala bilang Lingkod Ng Bayan, ay isang politiko sa Pilipinas, tubong Libsong, Lingayen, Pangasinan. Siya ay dating kongresista ng Ikalawang Distrito sa lalawigan ng Pangasinan. Nagsimula siya bilang kongresista noong 2010 at nagpatuloy hanggang sa huli niyang termino noong 2019.
At sa panibagong yugto ng kaniyang buhay ay itutuon niya ito sa pagiging isang Alkalde o Punongbayan ng bayan ng Lingayen upang itaguyod at pagsilbihan ang kaniyang bayan. Siya ay naupo bilang alkalde ng Munisipalidad ng Lingayen noong 01 Hulyo 2019.
Dumaguete
Ang Lungsod ng Dumaguete  ay isang lungsod sa lalawigan ng Negros Oriental, Pilipinas. Ito ang kabisera at pinakamataong lungsod ng Negros Oriental. Ayon sa, ito ay may populasyon na sa may  na kabahayan.
Barangay
Ang Lungsod ng Dumaguete ay nahahati sa 30 barangay.
Alcala, Cagayan
Ang Bayan ng Alcala ay isang ika-4 na klaseng bayan sa lalawigan ng Cagayan, Pilipinas. Ayon sa, ito ay may populasyon na sa may  na kabahayan.
Mga Barangay
Ang bayan ng Alcala ay nahahati sa 25 mga barangay.
Puno ng pamahalaan
Ang puno ng pamahalaan (head of government) ay panlahatang taguri sa pinakamataas o ikalawang pinakamataas na opisyal ng sangay tagapagpaganap ng isang nakapangyayaring estado, estado ng isang pederasyon, o kolonyang may malasariling pamahalaan, at malimit na nanunungkulang tagapangulo ng gabinete. Karaniwang ginagamit ang taguring puno ng pamhalaan upang itangi ito sa puno ng estado, e.g. gaya sa artikulo 7 ng Vienna Convention on the Law of Treaties, artikulo 1 ng Convention on the Prevention and Punishment of Crimes against Internationally Protected Persons, including Diplomatic Agents at talaan ng protokol ng Mga Nagkakaisang Bansa. Ang kapangyarihan ng isang puno ng pamahalaan, at ang kaugnayan ng posisyong sa iba pang institusyon ng estado (gaya ng puno ng estado at lehislatura) ay nagkakaiba-iba bawat bansa, batay na rin sa partikular na modelo ng saligang-batas na pinili.
Talasanggunian
Kaurian:Pamahalaan
Kromosomang 20 (tao)
Ang Kromosomang 20 (Ingles: Chromosome 20) ang isa sa 23 pares ng mga kromosoma sa tao. Ang mga tao ay normal na may dalawang mga kopya ng kromosomang ito. Ang kromosomang ito ay sumasaklaw sa mga 63 milyong mga base na pares(na pantayong materyal ng DNA) at kumakatawan sa pagitan ng 2 at 2.5% ng kabuuang DNA sa selula. Ang kromosomang 20 ay buong na-sikwensiya noong 2001 at naglalaman ng mga 59,187,298 na nase na pares na kumakatawan sa 99.4% ng euchromatikong DNA. Dahil sa ang mga mananaliksik ay gumagamit ng iba ibang pamamaraan upang hulaan ang bilang ng mga gene sa bawat kromosoma, ang tinantiyang bilang ng mga gene ay iba iba. Ang kromosomang 20 ay malamang na naglalaman sa pagitan ng 900 mga gene.
Mga gene
Ang sumusunod ang ilan sa mga gene na matatagpuan sa kromosomang 20:
Ebola-chan
Si Ebola-chan ay isang meme sa internet na unang kinalat sa 4chan at sa iba pang mga pahinarya noong 2014 bilang isang antropomorpikong paglalarawan ng sakit na Ebola, na siyang sanhi ng lagnat na may pagdurugo dahil sa Ebola.
Kromosomang 20 (tao)
Mga sakit at diperensiya
Ang mga sumusunod na sakit ang ilan sa mga nauugnay sa mga gene sa kromosomang 20:
Ebola-chan
Pambungad
Sumiklab ang sakit na Ebola sa Kanlurang Aprika noong taong 2014 at mabilis na lumawak. Hinulaan na 500,000 katao ang pwedeng mahawaan sa loob ng apat na buwan mula Setyembre ng nasabing taon.
Kasaysayan
Ang larawan na madalas na ginagamit sa meme na Ebola-chan ay unang naipaskil sa Pixiv, isang Hapones na platapormang pangmadla. Ipinakalat ang nasabing larawan sa /pol/, isang subseksyon ng 4chan, noong Agosto 7, 2014, at ginamit din ng ilang tagagamit ng Reddit at Facebook. Nakakuha din ng maraming atensyon si Ebola-chan sa platapormang deviantART. Sa tuwing may nagpapaskil ng nasabing meme, tutugon ang ilang gumagamit ng "Mahal kita, Ebola-chan" o "Salamat, Ebola-chan" upang maiwasan ang pagdurusa at/o kamatayan. Sa kabilang banda, may ilan na naglathala ng mga pahayag na nakakasakit sa lahi o mga teorya ng pagsasabwatan laban sa mga Aprikano kapag lumilitaw si Ebola-chan sa talakayan, tulad ng "Sana'y lipulin ng Ebola ang buong Aprika, aatakehin ang ibang mga kontinente at demograpiko, at kung hindi man ay aalisin ang mga hayop na katulad ng tao."
Iniluwas ang meme sa labas ng 4chan, kung saan sinadyang ginamit ng ilang tagagamit ang larawan ni Ebola-chan sa Nairaland, isang Nigeryano na online forum, at nagtanim ng mga teorya ng pagsasabwatan kasabay ng mga mensahe tulad ng "erehe si Doktor Ebola" at "ang mga taong puti ay nagpapakalat ng birus". Ilang mga tagagamit ng 4chan ay diumano ay nagpapakita na ang "mga bagong rasista" sa Europa at Estados Unidos ay sumasamba sa demonya o dioysang Ebola at nagpaskil ng mga larawan ni Ebola-chan na may mga dambana sa harap nila at sinusubukang kumbinsihin ang mga Nigeryano na umiiral ang mga ito sa mga nasabing lugar. Ayon sa 20 Minuten, isang pahayagan sa bansang Suwisa, ang nasabing teorya ng pagsasabwatan ay mabilis na kumalat sa bansang Nigeria.
Hindi sinagot ng mga namamahala sa 4chan ang mga tanong ng media tungkol sa ilang mga tao na nanliligalig sa iba gamit si Ebola-chan, ngunit may nakitang ebidensya na nagsimula silang pangasiwaan ang mga nilalaman na may kaugnayan sa nasabing karakter.
Noong Oktubre 9, 2014, nakita ng isang lalaking naglalakad kasama ang kanyang aso sa bayan ng East Longmeadow sa Massachusetts ang isang kahina-hinalang dambana na may larawan ni Ebola-chan. May mga hindi pa nakasindi na kandila sa dambana at papel na naglalaman ng hindi maintindihan na mga letra at simbolo. Inakala ng pulisya na ang layunin ng dambana ay dahil sa pagsamba sa Blood Moon, ngunit sinabi rin na maaaring may kinalaman ito sa sakit na Ebola. Pagkatapos nito, tinanggal ang nasabing dambana.
Paglalarawan
Ang karakter ay iginuhit sa estilo ng isang animated na babae na may malalaking mata, isang kulay rosas na double ponytail, at may hubog na parang birus ang mga dulo ng kanyang buhok. Nakasuot ng karakter ang uniporme ng nars at may hawak na duguang bungo sa kanyang kamay. Inilalarawan ang karakter bilang isang puting babae ng ilang Kanluranin na media outlet.
Pagsusuri
Inilalarawan ni Caitlin Dewey Rainwater sa Washington Post ang Ebola-chan bilang isang kumbinasyon ng kalokohan, walang kabuluhang biro at karumal-dumal na uri ng kapootang panlahi.
Pinangalanan ng Russia Today ang Ebola-chan bilang isa sa "sampung pinaka-walang katotohanan na teorya ng pagsasabwatan tungkol sa paglitaw ng Ebola".
Ayon sa isang panayam sa Vice Media, hindi tulad ng weaponized meme na ISIS-chan, ang Ebola-chan ay idinisenyo upang galitin ang ibang tao.
Inilarawan ni Austin Fracchia ng Business 2 Community na ang mga dulo ng buhok ni Ebola-chan sa hugis ng birus na Ebola bilang isang "nice creative touch."
Kalinangang tanyag
Ang larong "Yandere Simulator" ay naglalaman ng "Ebola Mode" na easter egg kung saan maaaring paglaruan si Ebola-chan bilang isang pangunahing karakter.